เห็นเขาว่ากันว่ายาคุมแบบไม่ฉุกเฉินให้เริ่มกินเมื่อมีประจำแต่พอดีว่านี้ประจำเดือนมาแล้ว แล้วดันมีอะไรกับแฟนค่ะ เรื่องมีอยู่ว่า เมื่อคืนนี้เพิ่งจะมีอะไรกันกับแฟน ถามว่าแฟนป้องกันไหม? "ป้องกันค่ะ" แต่ก็ยังกลัวอยู่ดีก็เลยจะขอคำแนะนำ คือว่า ประจำเดือนเพิ่งหยุดไปเมื่อวันศุกร์ที่6ค่ะ แล้วเพิ่งมีอะไรกันเมื่อคือวันพุธที่13 จะสามารถกินยาคุมแบบธรรมดาแทนยาคุมฉุกเฉินได้ไหมค่ะ ทั้งๆที่ประจำเดือนหยุดไปแล้ว
สวัสดีค่ะ วิธีทานยาคุมกำเนิดที่ถูกต้องสำหรับการทานแผงแรกนั้น คือให้ทานเม็ดแรกภายในไม่เกิน 5 วันนับจากมีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันที หากทานในเวลาอื่นนอกเหนือจากนี้ ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปแล้วอย่างน้อย 7 วันก่อนหากประจำเดือนหมดในวันที่ 6 ก.ค. การมีเพศสัมพันธ์ในวันพุธที่ 11 ก.ค. ถือว่าไม่ใช่ระยะปลอดภัย มีโอกาสที่จะตั้งครรภ์ได้ โดยหากใช้ถุงยางอนามัยป้องกัน ก็จะมีโอกาสตั้งครรภ์ได้ตั้งแต่ 2%-18%หากต้องการที่จะเริ่มทานยาคุมกำเนิด ก็สามารถทานได้ แต่ยาคุมที่ทาน จะไม่สามารถช่วยป้องกันการมีเพศสัมพันธ์ที่ได้มีไปแล้วได้ และหลังจากนี้ต้องทานต่อเนื่องไปอย่างน้อย 7 วันก่อน ยาคุมจึงจะเริ่มออกฤทธิ์ค่ะ อย่างไรก็ตาม หากเพิ่งทานยาเป็นแผงแรก โอกาสที่จะมีไข่ตกเกิดขึ้นนั้นยังมีได้ แนะนำให้ใช้ถุงยางอนามัยร่วมด้วยไปก่อน จนกว่าจะทานยาคุมหมดแผงค่ะ